Black, care fusese cantonat în Coreea de Sud, a călătorit în Rusia pe cont propriu, fără acceptul superiorilor, cu scopul de a-și vedea iubita rusoaică și a fost arestat preventiv, oe, 2 mai, sub acuzația inițială de furt, a declarat purtătorul de cuvânt al armatei americane, Cynthia O. Smith.
Soldatul își terminase serviciul în Coreea de Sud și se întorcea în SUA, „când a făcut un drum în interes personal” la Vladivostok, port la Pacific, „pentru a vizita o femeie cu avea o relație romantică”.
Potrivit rechizitoriului, Black „a apucat femeia de gât” în timpul unui scandal. Procuratura din regiunea Primorski a precizat că „bărbatul este acuzat de amenințare cu crima și de furt care a cauzat daune considerabile”.
„Black, care nu avea bani proprii, a furat 10.000 de ruble (n.r. circa 100 de euro) din portofelul femeii și le-a cheltuit pentru nevoile sale, inclusiv pentru o cameră de hotel, unde a fost găsit și reținut”, precizează procurorii ruși.
Există dovezi că militarul american intenționa să părăsească Vladivostok când a fost reținut, deoarece se pare că își cumpărase un bilet de avion.
Rapoartele anterioare specificau că a furat o sumă mult mai mare 200.000 de ruble (aproximativ 2.000 de euro), plus băuturi alcoolice.
Black a fost plasat în detenție la începutul acestei luni și a primit ordin să rămână în arest preventiv până la o nouă audiere. la începutul lunii iulie.
Acuzațiile cu care se confruntă implică pedepse de până la 5 ani.
Rusoaica Vașciuk a locuit anterior în Coreea de Sud și s-a cunoscut cu sergentul major. Imaginile publicate pe rețele sociale i-au arătat bucurându-se de mese împreună, în ianuarie.
Melody James, mama soldatului, a lansat un apel către Vladimir Putin: „Te rog, nu-l tortura și nu-l răni! Era în țara ta doar ca să-și vadă femeia iubită”.
Sergentul american era căsătorit, dar se afla în proces de divorț.
@abcworldnews There are new details surrounding the U.S. Army Sgt. Gordon Black now detained in Russia, as social media videos reveal the soldier in uniform commenting on U.S.- Russia relations saying he understands Russia's perspective. Martha Raddatz reports.
♬ original sound – ABC World News Tonight
Oficialii ministerului rus de externe au declarat că acest caz „nu are legătură cu politică sau cu spionaj”.
Black este unul dintre numeroșii americani, inclusiv mai mulți civili, reținuți în Rusia. SUA au acuzat Rusia că îi vizează pe americani și îi folosește ca monedă de schimb.
Printre cei mai importanți cetățeni americani care sunt reținuți se numără reporterul Wall Street Journal, Evan Gershkovich, care a fost închis în martie anul trecut, și fostul pușcas marin Paul Whelan, care a fost arestat în 2018. Guvernul SUA a declarat sunt reținuți pe nedrept.
Baschetbalista Brittney Griner a petrecut 10 luni în coloniile penale rusești pentru acuzații legate de trafic de droguri, dar a fost eliberată, într-un schimb rar de prizonieri, pentru traficantul de arme rus Viktor Bout.